als_Latn dik_Latn sag_Latn
Ish-kryeministri: “Rama do merret në pyetje në Belgjikë”
Ish-kryeministri Sali Berisha tha nga foltorja e Kuvendit se policinë e ka marrë krimi. Ai tha se me qeverisjen aktuale integrimi i vendit sa vjen edhe bëhet më i largët. Ndërkohë që Berisha fliste, ka pasur ndërhyrje nga Ministri i Shëndetësisë Ilir Beqaj dhe Ministri i Brendshëm Saimir Tahiri, çka ka sjellë replika e debate. Por nga ana tjetër Berisha tha se Tahiri është dënuar disa herë për shpifje dhe se prokurori nxori një shishe Pepsi-Cola dhe tha se “me këtë homogjen Berisha do të helmonte popullatën”. “Vetëm këto ditë, Drejtuesi i Përgjithshëm i Policisë u largua. Një tymnajë e madhe ekziston për transfertën e tij prej 500 mijë euro. Askush nuk e sqaroi këtë, por nuk ka rëndësi. Pra, Policia ra në duart e krimit, ky që flet prapa (Saimir Tahiri) inauguroi detyrën duke vrarë tjetrin duke folur në telefon me badigardin e tij, ky që flet prapa nisi detyrën e ministrit dhe vrau tjetrin duke e nxjerrë në pritë me telefon për lojrat e fatit. Ky, që nuk ka fytyrë as për t’u zbardhur e as për t’u skuqur. Ky që flet prapa, solli falangat e krimit në Policinë e Shtetit, solli Serezët që morën drogën e Jugut në dorë, solli Albanët që morën kokainën, solli Shullazët. Ky këtu që ja vranë ortakun duke folur në telefon, ose badigardin e tij, akti i parë i tij ishte dorëzimi i Policisë së Shtetit në duart e krimit. Çfarë ndodhi më pas, u kalua nga tritoli në tritol. Bandat e Partisë morën revansh të paimagjniueshëm. A e dini ju që Karkini i Partisë po shkon drejt lehtësimeve të mëdha, sepse e mbron Sallaku i Partisë. Po, po! Po i ndryshohet akuza po bëhet çdo gjë për Karkinin sepse Sallaku i Partisë ka vetëm një porosi, të lajë e të shpëlajë Karkinin e Partisë. Policinë e mori krimi. E morën të pafytyrët, e morën ata që nuk kanë asnjë moral, që detyrojnë të lirojnë Konstandinin pasi kanë vrarë katër vetë, pasi kanë shtrirë përdhe katër vetë në një lokal të Tiranës dhe që donit ta lironit. Dhe flet këtu si rrugaç pas shpine. Policinë e mori krimi! Sepse është mbushur me vrasës, kriminelë, me banditë, sepse ata që u kapën dhëmb për dhëmb me krimin u larguan, u liruan. Sepse ushtruat parimin “do bëjmë para me njerëzit tanë”, paratë e bëra me drogë. Policinë e mori krimi! E mori tritoli! Sepse janë bandat uniformë e Policisë, banditë, falanga që shkojnë rrëmbjenë njerëz ditën për diell në sheshet e qyteteve me banditin e Partisë për të fshehur dëshmitarë e për të zhdukur dëshmitarë.
Policinë e mori krimi, sepse në qelitë më të thella të burgjeve, me uniformë policie dërgohet Shullazi tek Bami për të ndryshuar dëshminë. Policinë e mori krimi, sepse arrestohet oficeri i saj në vend të Shullazit dhe dje del i pafajshëm. Policinë e mori krimi, sepse oficeri tjetër i infiltruar me bandën e kokainës bëhet shok e mik dhe punon për Albanin e Partisë. Policinë e mori krimi! Sot në Polici është tmerr dhe ferr të shërbesh nga falangat e krimit që kanë penetruar në të gjithë institucionin. Po largohemi gjithnjë e më shumë prej integrimit. Një ngjarje tronditëse, e paparë për një vend ndonjëherë në histori ndodhi. Kryetari i Parlamentit u akuzua për dy vrasje. Kush e mori hetimin përsipër? Njeriu që iu vra miku në telefon duke folur me të. Ai po bënte kryehetuesin, ai aty që është dhjetë herë më i lig se ai, dhjetë herë më i lig se Shullazi, se të paktën ata rrinë në jetën e malavitës kurse ky ngjitet këtu në karrgien e ministrit. Integrimi është larg dhe ju po punoni për t’u larguar çdo ditë e më shumë prej tij. Do t’iu pyes ju a është lufta kundër korrupsionit një objektiv kryesor i këtij vendi? A është apo sështë? Më thuaj mua ti që po thua se po luftoni, më thuaj kush e rindërtoi Kryeministrinë? Cila firmë? Cila kompani? A e di ti këtë? A ka kryeministër në botë dhe në Europë që të shpenzojë miliona për zyrat e tij dhe për ambjentin përreth pa treguar se cila është firma dhe kompania? A ndodh kjo? A ka kryeministër që shkon nëpër botë dhe fle në hotele me 4-5 mijë dollarë nata? Jo me paratë e tij por ja paguajnë bamirësit. I doli qelbi në Belgjikë, i ngarkon ortakët e tij për të bërë tenderat e qeverisë. Çfarë korrupsioni? Cila është marrëveshja që keni firmosur për CEZ-in, është gjoba më e rëndë në historinë e shqiptarëve. 620 milionë euro i falët kompanisë për marrëveshje të fshehtë. Sa morët ju nga ato euro? Sa mori Kryeministri nga ato euro? Tua u lexoj unë letrën, çfarë u thotë arbitri ndërkombëtar. I thotë që shite interesat e vendit tënd, i thotë se e kishit arbitrazhin të fituar, i thotë se kompanitë më serioze të auditit në botë qendronin në anën e Shqipërisë kurse ju shamngët arbitrazhin dhe firmosët marrëveshjen në kundërshtim flagrant me interesat e këtij vendi”, u shpreh Berisha.
als_Latn als_Latn als_Latn